

Prethodnih nekoliko dana Novosađani i gosti Novog Sada imali su priliku da uživaju u kuhinji i ritmovima Španije, Italije, Indonezije, Hrvatske, Brazila, Makedonije, u okviru **festivala nacionalnih kuhinja „Food Planet“.**

Sjajan program nastavlja se i do kraja ove nedelje, a ovo su samo neki od detalja programa koji vas očekuje svakog dana od 18h na Trgu slobode:

**16.05. Dan Holandije** – obraćanje ambasadora, degustacija specijaliteta i piva

**17.05. Dan Slovenije** – prisustvo Ambasade Slovenije, degustacija, nastup benda „Kredarice“

**18.05. Dan Mađarske** – degustacija nacionalnih jela, tradicionalne igre i performans

**19.05.** – „Food Planet“ podržava organizaciju tradicionalnog „Plesa maturanata“ i zbog izmeštanja dela kućica program se neće održati

**20.05. Dan Bugarske** – obraćanje ambasadora, degustacija specijaliteta, tradicionalne igre

**21.05. Dan Ukrajine** – obraćanje ambasadora, degustacija specijaliteta, tradicionalne igre i pesme

Na Trgu slobode, nalazi se humanitarna kutija u koju možete ostaviti donaciju za **lečenje devetogodišnje Teodore Vranješević** koja boluje od teškog oblika malignog oboljenja, a za transplantaciju koštane srži u Frankfurtu potrebno je 350.000 evra. Većina novca je sakupljena, ali mi nastavljamo i dalje da pomažemo i Teodori i drugoj bolesnoj deci kojoj je potrebna pomoć. Čekamo vas na Trgu da zajedno budemo humani.

Generalni pokrovitelji festivala “Food Planet” su kompanija **Nectar**, kompanija **Miele** i pivara **Heineken** sa svojim brendovima.

U ekskluzivnoj **Miele BIG KITCHEN**, na Trgu slobode u Novom Sadu, svoja nacionalna jela kuvaće predstavnici čak 30 zemalja, a Miele uređaji za kuvanje, pečenje, kuvanje na pari i rashladni uređaji, biće u službi profesionalnih kuvara koji će pripremati specijalitete sa svih svetskih meridijana.

Sve informacije pratite na [**Facebook stranici Food Planet**](https://www.facebook.com/foodplanetns/), kao i na zvaničnom sajtu [**www.foodplanet.rs**](http://www.foodplanet.rs/)

Festival nacionalnih kuhinja "Food Planet", nakon veoma uspešnih "Novosadskog Winter Festa" i "Festivala ljubavi" na Trgu slobode u Novom Sadu, organizuju kompanije **Color Press Grupa** i **Ninamedia**, uz podršku**Grada Novog Sada.**